laion/Wikipedia-Exotic huggingface dataset:
ოსკარის 46-ე დაჯილდოება

ოსკარის 46-ე დაჯილდოების ცერემონია — საუკეთესო ფილმებისა და კინოხელოვანების რიგით 46-ე დაჯილდოება კინემატოგრაფიულ ხელოვნებათა და მეცნიერებათა აკადემიის პრემიით. ცერემონია გაიმართა 1974 წლის 2 აპრილს ლოს-ანჯელესში, კალიფორნია და მასში მონაწილეობა მიიღეს 1973 წელს გამოსულმა ფილმებმა. ოსკარის დაჯილდოებას აშშ-ში გადასცემდა NBC. საუკეთესო ფილმი და ყველაზე მეტი ჯილდოს მფლობელი გახდა ფილმი „აფერა“
ოქროს გლობუსის 65-ე დაჯილდოება

ოქროს გლობუსის 65-ე დაჯილდოება გაიმართა 2008 წლის 13 იანვარს. ოფიციალური საიტი დაარქივებული 2015-08-01 საიტზე Wayback Machine.
ოქროს გლობუსის 58-ე დაჯილდოება

ოქროს გლობუსის 58-ე დაჯილდოება გაიმართა 2002 წლის 20 იანვარს. ოფიციალური საიტი დაარქივებული 2015-08-01 საიტზე Wayback Machine.
ბოტაფოგო (საფეხბურთო კლუბი)

ბოტაფოგო (ბრაზ.-პორტ. Botafogo de Futebol e Regatas — საფეხბურთო და სარეგატო კლუბი ბოტაფოგო) — ბრაზილიური საფეხბურთო კლუბი რიო-დე-ჟანეიროდან. როგორც საფეხბურთო კლუბი, დაარსდა 1904 წელს. ბრაზილიის ყველაზე პოპულარული და ტიტულოვანი კლუბების ორგანიზაციის, კლუბ 13-ის თანადამფუძნებელი. ბრაზილიის ჩემპიონები (2): ბრაზილიის საფეხბურთო თასი (1968), ბრაზილიის საფეხბურთო ჩემპიონატი (სერია A) (1995) რიო-დე-ჟანეიროს შტატის ჩემპიონატი (20): 1907, 1910, 1912, 1930, 1932, 1933, 1934, 1935, 1948, 1957, 1961, 1962, 1967, 1968, 1989, 1990, 1996, 1997, 2006, 2010, 2013 რიო-სან-პაულუს ტურნირი (4): 1962, 1964, 1966, 1998 კონმებოლის თასი (1): 1993 ჩრდილოეთ ოსეთის პრეზიდენტის თასი (1): 1996 კლუბის ოფიციალური საიტი (პორტუგალიური)(ინგლისური)(ესპანური)(იტალიური)(ფრანგული)(რუსული) გულშემატკივართა საიტი დაარქივებული 2019-06-26 საიტზე Wayback Machine. კლუბის სიახლეები დაარქივებული 2008-07-19 საიტზე Wayback Machine.
უსახელოური

უსახელოური, ოყურეშული — ქართული აბორიგენული წითელყურძნიანი საღვინე ვაზის ჯიში რაჭა-ლეჩხუმიდან. ვაზის სახელწოდება მდინარე ლაჯანურასთან მდებარე სოფელ უსახელოს უკავშირდება. გავრცელებულია ცაგერის რაიონში, ძირითადად ზუბი-ოყურეშის მიკროზონაში. ონისა და ამბროლაურის მოსახლეობა მას ოყურეშულის სახელწოდებითაც მოიხსენიებს. ზრდასრული ფოთოლი საშუალო ან საშუალოზე მცირეა, მომრგვალო ან განივოვალური, სამ-ხუთნაკვთიანი, გვხვდება სრულიად დაუნაკვთავიც. ფოთოლი ქვედა მხრიდან დაფარულია საკმაოდ თხელი აბლაბუდისებრი შებუსვით. ყვავილი ორსქესიანია. მტევანი საშუალო ან საშუალოზე მცირე ზომისაა, ცილინდრულ-კონუსური ფორმის. იშვიათად განივკონუსური ან ცილინდრული. ახასიათებს ერთი ან ორი ფრთა, რომელიც ძირითადი მტევნის ნახევრამდე აღწევს. კუმსია ან საშუალო სიკუმსის. მარცვალი საშუალო სიდიდისაა, მომრგვალო ან ოდნავ შეზნექილი ფორმის. სრულ სიმწიფეში მუქი ლურჯია, შავში გარდამავალი. თხელკანიანია, უხვადაა დაფარული ცვ-ილისებრი ფიფქით. რბილობი საკმაოდ წვნიანი და ხორციანია. წვენი უფერულია, სასიამოვნო ტკბილი გემოთი. მარცვალს ახასიათებს არათანაბარი განვითარება. უსახელოური საშუალო ზრდისა და საშუალომოსავლიანია. რაჭა-ლეჩხუმში ყურძენი სექტემბრის ბოლოს მწიფდება. სავეგეტაციო პერიოდი კვირტის გაშლიდან სრულ სიმწიფემდე 165-180 დღეა. მტევნის წონა 40-დან 120 გრამამდე მერყეობს, საჰექტარო მოსავლიანობა კი 5.0-7.5 ტონაა. ყურძნის სრული სიმწიფის პერიოდში მისი შაქრიანობა აღწევს 20-26%-ს, ხოლო მჟავიანობა — 6.5-9 გ/ლ-ს. უსახელოური მაღალხარისხიანი ჯიშია. იგი გამოიყენება ბუნებრივად ნახევრად ტკბილი და სუფრის წიოელი, მშრალი ღვინოების დასამზადებლად. მისი ღვინო გამოირჩევა ინტენსიური შეფერვით — ლამაზი ლალისფერი და მწიფე ბროწეულის ფერით, მაღალი ალკოპოლით, ჯიშური არომატით, საკმაო სხეულით და მდიდარი ჰარმონიული გემოთი. უჯმაჯურიძე ლ., კაკაბაძე გ., მამასახლიშვილი ლ., „ქართული ვაზის ჯიშები“, თბ., 2018, გვ. 364
უსრული სოკოები

უსრული სოკოები (ლათ. Fungi imperfecti ან ლათ. Deuteromycetes) — სოკოების ყველაზე დიდი კლასი. აერთიანებს 30000-მდე სახეობას. აქვთ მრავალუჯრედიანი, კარგად დატოტვილი მიცელიუმი, რის გამოც უნდა მიეკუთვნოს ჩანთიან ან ბაზიდიუმიან სოკოებს, მაგრამ ჩვეულებრივ მრავლდებიან უსქესოდ — კონიდიუმებით და ამდენად წარმოადგენენ დამოუკიდებელ ჯგუფს. უსრული სოკოები ბუნებაში ფართოდ არიან გავრცელებული. მრავალი მათგანი იწვევს სოფლის მეურნეობის კულტურების, ცხოველისა და ადამიანის საშიშ დაავადებებს, ზოგერთი კი სახალხო მეურნეობასა და მედიცინაში გამოიყენება. ნაყოფიანობის თავისებურების მიხედვით გამოყოფილია უსრული სოკოების 3 რიგი: ჰიფომიცეტები, მელანკონიასნაირნი და სფეროფსიდასნაირნი. ი. ნახუცრიშვილი, ქართული საბჭოთა ენციკლოპედია, ტ. 10, თბ., 1986. — გვ. 186.
შუა ამერიკა (რეგიონი)

შუა ამერიკა — რეგიონი ამერიკის შუა განედებზე. ჩრდილოეთ ამერიკის სამხრეთ ნაწილში ის მოიცავს მექსიკას, ცენტრალური ამერიკის ქვეყნებსა და კარიბის ზღვის აუზს. ტერმინის თვალსაწიერი ძალზედ მრავალფეროვანია. ზოგჯერ, შუა ამერიკას მიაკუთვნებენ კოლუმბიასა და ვენესუელასაც. იშვიათად, რეგიონში არ შეჰყავთ კარიბის აუზი, ზოგჯერ კი მიაკუთვნებენ გვიანასაც. ფიზიოგრაფიულად, შუა ამერიკა გარდამავალი ტერიტორიაა ჩრდილოეთ ამერიკის დარჩენილ ნაწილსა და სამხრეთ ამერიკას შორის. დასავლეთიდან, შუა ამერიკის კონტინენტური ნაწილი მოიცავს შევიწროვებული ყელის ზოლს, აშშ-ის სამხრეთში მდებარე კლდოვანი მთების სამხრეთ ნაწილსა და კოლუმბიაში მდებარე ანდების ჩრდილოეთ კიდეს შორის; ერთმანეთისგან გამოყოფს წყნარ და ატლანტის ოკეანეებს. აღმოსავლეთით კი ასევე მოიცავს დიდ და მცირე ანტილებს. რეგიონი განვითარდა ადრეულ ცარცულ სისტემაში, ჩრდილოეთ ამერიკიდან სუბაერიული სამხრეთის მიმართულებით, როგორც ვულკანური სარტყელის კომპლექსური სისტემა; ამის შემდეგ, პლიოცენის ეპოქაში, თანდათან ჩამოყალიბდა მიწის ხიდი, როდესაც სამხრეთი დაბოლოება (პანამასთან) ტექტონიკური მოქმედებების შედეგად შეეჯახა სამხრეთ ამერიკას. ხანდახან, ტერმინ „შუა ამერიკას“ „ცენტრალური ამერიკის“ სინონიმად იყენებენ. ინგლისურ ენაში ტერმინის სინონიმად იყენებენ მესოამერიკას, რომელიც ზოგადად აღნიშნავს კულტურულ რეგიონს ცენტრალური მექსიკიდან ჩრდილოეთ კოსტა-რიკამდე. შეგიძლიათ იხილოთ მედიაფაილები თემაზე „შუა ამერიკა (რეგიონი)“ ვიკისაწყობში. ↑ CIA political map of Middle America. 1994. Perry-Castañeda Library Map Collection; University of Texas Library Online ↑ "Middle America." Merriam-Webster's Collegiate Dictionary, 11th ed. 2003. (ISBN 0-87779-809-5) New York: Merriam-Webster, Inc. ↑ 3.0 3.1 Augelli, John P. (1962 (Jun.)). „The Rimland-Mainland Concept of Culture Areas in Middle America“. Annals of the Association of American Geographers: 52 (2): 119–129. JSTOR 2561309. ციტატა: „Mexico, Central America, and the West Indies, to which the term is normally applicable, share a general [geographic] focus .... For some ... "Middle America" refers only to Mexico and Central America; others add the West Indies and, infrequently, even Colombia, Venezuela, and the Guianas. Occasionally, the term "Central America" is used synonymously with "Middle America," and for some German geographers "Mittelamerika" refers to the isthmian territories from Panama to Guatemala.“ დამოწმება journal საჭიროებს |journal=-ს (დახმარება); შეამოწმეთ თარიღის პარამეტრი |year=-ში (დახმარება) ↑ 4.0 4.1 Gonzalez, Joseph. 2004. "Middle America: Bridging Two Continents" (ch. 17). The Complete Idiot's Guide to Geography. (ISBN 1-59257-188-3) New York: Alpha Books; pp. 213-7 ↑ 5.0 5.1 "Middle America." Encyclopædia Britannica 2006. Chicago: Encyclopædia Britannica, Inc. ↑ Coney, Peter J. 1982. "Plate tectonic constraints on the biogeography of Middle America and the Caribbean region." Annals of the Missouri Botanical Garden: v. 69, pp. 432-443 ↑ 'Glossary' დაარქივებული 2007-09-30 საიტზე Wayback Machine. Images of the Past, 4th ed. 2005. McGraw-Hill Higher Education. ↑ Dow, James W. 1999. The Cultural Anthropology of Middle America დაარქივებული 2007-07-04 საიტზე Wayback Machine. .
ყვარლის წყალსაცავი

ყვარლის წყალსაცავი ან ყვარლის ტბა — წყალსაცავი აღმოსავლეთ საქართველოში, ყვარლის მუნიციპალიტეტში. მდებარეობს კახეთის კავკასიონის სამხრეთ-დასავლეთ კალთის ძირში, მდინარე დურუჯის მარჯვენა მხარეს, თბილისიდან დაახლოებით 150 კმ-ში, ზღვის დონიდან 430 მ სიმაღლეზე. შექმნილია პატარა ნამდინარევ ქვაბულში, რომელიც გაზრდილია 20 მ სიმაღლისა და 800 მ სიგრძის მიწაყრილის კაშხალით. მაქსიმალური დონის დროს ფართობი 0,3 კმ² აღწევს. წყლის მოცულობა 3,6 მლნ. მ³. საშუალო სიღრმე 12 მ, მაქსიმალური სიღრმე 20 მ, უდიდესი სიგრძე 0,9 კმ, უდიდესი სიგანე 0,3 კმ. საზრდოობს ატმოსფერული ნალექებით. წყალსაცავის წყალს იყენებენ სარწყავად. ამჟამად კეთილმოწყობილია. დასასვენებელი ადგილია. სამხრეთ-დასავლეთ ნაპირთან გაშენებულია სასტუმრო და რესტორანი „ყვარლის ტბა“. არის სპორტული გამაჯანსაღებელი კომპლექსი, აქვეა ორი ღია საცურაო აუზი, რომელთაგან ერთი საბავშვოა, თანამედროვე სავარჯიშო სპორტული დარბაზი ფიტნეს აღჭურვილობით, თურქული და ფინური საუნა, სპა ცენტრი მასაჟისტებითა და იტალიური ბრენდ Ten-ის პროდუქციით. საქართველოს წყალსაცავები ↑ აფხაზავა ი., ქართული საბჭოთა ენციკლოპედია, ტ. 10, თბ., 1986. — გვ. 638. ↑ ახალი სპორტული კომპლექსი კურორტ ყვარლის ტბაზე
უსტარი

უსტარი, წერილის სახეობა — მოკითხვის ბარათი ძველ საქართველოში. ვეფხისტყაოსანში უსტარი „მინაწერი წიგნია“ (ვახტანგ VI). სულხან-საბა ორბელიანი უსტარს უწოდებს „მინაწერსა მოკითხვათა და საქმოთა“, „უსტართა მწერალს“ კი მდივანს. ფშაურად „უსტარი“ „ბრმა, უსინათლოა“ (აკაკი შანიძე). ორბელიანი ს.-ს., თხზ., ტ. 4 (ნაკვ. 1—2), თბ., 1965—66: რუსთაველი შ., ვეფხისტყაოსანი. პირველი ბეჭდური (ვახტანგისეულიი) გამოცემა. 1712 წ. ფოტორეპროდ., თბ., 1975: ჯავახიშვილი ივ., ისტორიის მიზანი, წყაროები და მეთოდები წინათ და ახლა, წგნ. 3, ნაკვ. 2 — ქართულ სიგელთა-მცოდნეობა ანუუ დიპლომატკა, ტფ., 1926: ფუტკარაძე ი., ქართული საბჭოთა ენციკლოპედია, ტ. 10, თბ., 1986. — გვ. 186.
ვესლი სნეიდერი

ვესლი სნეიდერი (ნიდერლ. Wesley Sneijder; დ. 9 ივნისი, 1984, უტრეხტი) — ნიდერლანდელი ფეხბურთელი. ასპარეზობს თურქულ კლუბ „გალათასარაიში“. კარიერის საუკეთესო წლები გაატარა იტალიურ „ინტერში“, რომელთან ერთადაც მოიგო უეფა-ს ჩემპიონთა ლიგა. მონაწილეობა აქვს მიღებული მსოფლიოს 2006, 2010 და 2014 წლების, ასევე ევროპის 2004, 2008 და 2012 წლების ჩემპიონატებზე. შეგიძლიათ იხილოთ მედიაფაილები თემაზე „ვესლი სნეიდერი“ ვიკისაწყობში. ოფიციალური საიტი ვესლი სნეიდერი – უეფას ჩანაწერი (ინგლისური) ვესლი სნეიდერი Twitter-ზე Sneijder Wesley 2009/10 profile დაარქივებული 2013-01-12 საიტზე Wayback Machine. Internazionale Sneijder Wesley profile Sportepoch Wesley Sneijder profile დაარქივებული 2010-02-09 საიტზე Wayback Machine. ESPN Soccernet
ლუინ დეივისის შიგნით

„ლუინ დეივისის შიგნით“ (ინგლ. Inside Llewyn Davis) — ძმები კოენების 2013 წლის ფილმი. ფილმი აღწერს გამოგონილი ფოლკ-მუსიკოსის, ლიუინ დეივისის ყოფას. ის ეძღვნება ცნობილ ამერიკელ ფოლკ-მუსიკოს დეივ ვან რონკს და დაფუძნებულია მის მემუარებზე, რომელიც 2005 წელს გამოსცა. ფილმმა მიიღო კანის კინოფესტივალის გრან პრი. ყურადღება!  ქვემოთ მოყვანილია სიუჟეტის და/ან დასასრულის დეტალები. მოქმედება ვითარდება ნიუ-იორკში 1950-იანი წლების ბოლოს. ლუინ დეივისი ნიჭიერი ფოლკ-მომღერალია კუინზიდან. მას თავი გრინვიჩ ვილიჯის კლუბებში გამოსვლითა და რადიო ჩაწერებით გააქვს. დეივისი უსახლკარო და უფულოა, სიყვარულშიც არ უმართლებს და ოჯახთანაც კავშირი თითქმის გაწყვეტილი აქვს. ღამეს ებრაელი მეგობრის ოჯახში ათევს, სანაცვლოდ კი მათ კატას უვლის, მიუხედავად იმისა, რომ კატებს ვერ იტანს. თავის დროზე დეივისმა პარტნიორთან ერთად სიმღერა ჩაწერა, რომელიც ჰიტად იქცა. შემდეგ მისი პარტნიორი ვაშინგტონის ხიდიდან გადახტა და თავი მოიკლა. ლუინი დეპრესიული და უხეში გახდა. დეივისს მხოლოდ ერთი ალბომი აქვს ჩაწერილი, რომელსაც სახელად „ლუინ დეივისის შიგნით“ ჰქვია. ალბომი დეივისმა მოხუცი აგენტის, მელის მეშვეობით ჩაწერა. დეივისის იმედი ჩიკაგოში მყოფი პროდიუსერი ბად გროსმანია. დეივისი მასთან მიემგზავრება, რათა ალბომი მოასმენინოს. ოსკარ აიზეკი - ლუინ დეივისი კერი მალიგანი - ჯინ ბერკლი ჯასტინ ტიმბერლეიკი - ჯიმ ბერკლი მაქს კაზელა - პაპი კორსიკატო ჯონ გუდმენი - როლანდ ტერნერი გარეტ ჰედლანდი - ჯონი ფაივი ფარიდ მარი აბრაამი - ბად გროსმანი ითან ფილიპსი - მიჩ გორფეინი ბენ პაიკი - ბობ დილანი ფილმის ინსპირაცია იყო დეივ ვან რონკის 2005 წელს გამოსული მემუარები. რონკმა 1963 წელს გამოუშვა ალბომი Inside Dave Van Ronk. მასზე გამოსახული იყო თავად ვან რონკი კატასთან ერთად. მიუხედავად იმისა, რომ პერსონაჟი ლუინ დეივისი გამოგონილია, ფილმში გრინვიჩ ვილიჯში არსებული რეალური კლუბებია ნაჩვენები Gaslight Cafe და Gerde`s Folk City. ასევე რეალური პროტოტიპები ჰყავდათ ლუინის მეგობრებს, ჯიმსა და ჯინს. ეს იყო 1960-იანებში რეალურად არსებული დუეტი ჯიმი და ჯინი, რომელიც შედგებოდა ჯიმ გლოვერისა და ჯინ რეისაგან. კანის 2013 წლის ფესტივალზე ფილმი გრან-პრით დაჯილდოვდა და ნომინირებული იყო ოქროს პალმის რტოზე. ფილმმა მიიღო ოსკარის ორი და ოქროს გლობუსისა და BAFTA-ს სამ-სამი ნომინაცია. შეგიძლიათ იხილოთ მედიაფაილები თემაზე „ლუინ დეივისის შიგნით“ ვიკისაწყობში. ოფიციალური საიტი „ლუინ დეივისის შიგნით“ — კინოფილმების ინტერნეტ-მონაცემთა ბაზა (ინგლისური) „ლუინ დეივისის შიგნით“ — Rotten Tomatoes „ლუინ დეივისის შიგნით“ — Metacritic-ზე ↑ მაიკლ ფილიპსი. (24 ოქტომბერი, 2013) When movies make the most of their budgets, it shows. Chicago Tribune. Tribune Company. დაარქივებულია ორიგინალიდან — 2014-01-13. ციტირების თარიღი: 12 იაანვარი, 2014 ↑ Inside Llewyn Davis (2013). Box Office Mojo. IMDb. ციტირების თარიღი: 13 მარტი, 2014
დაუშვილი

ვიკისაწყობში არის გვერდი თემაზე: დაუშვილი საკუთარი სახელი დაუშვილი შეიძლება აღნიშნავდეს ერთ-ერთ შემდეგ პიროვნებათაგანს: ავთანდილ დაუშვილი — ინჟინერი ალექსანდრე დაუშვილი — ისტორიკოსი თამაზ დაუშვილი — ბიზნესმენი, პოლიტიკოსი კოტე დაუშვილი — თეატრისა და კინოს მსახიობი მიხეილ დაუშვილი — იურისტი, პოლიტიკოსი მურთაზ დაუშვილი — ფეხბურთელი ნიკა დაუშვილი — ფეხბურთელი
ბრუნო დელბონელი

ბრუნო დელბონელი (ფრანგ. Bruno Delbonnel; დ. 1957, ნანსი) — ფრანგი კინოოპერატორი. მიღებული აქვს ოსკარის ოთხი ნომინაცია. Bruno Delbonnel კინოფილმების ინტერნეტ-მონაცემთა ბაზაში
მამლუქების სასულთნო

მამლუქების სასულთნოში შეიძლება იგულისხმებოდეს მამლუქების სასულთნო ეგვიპტეში — არსებობდა 1250–1517 წლებში, მოიცავდა: შუასაუკუნეების ეგვიპტეს, ლევანტს, თიჰამას და ჰიჯაზს. მამლუქების სასულთნო ინდოეთში — არსებობდა 1206–1290 წლებში, მოიცავდა: დღევანდელ ჩრდილოეთ ინდოეთს, პაკისტანს და ბენგალს 1206-დან 1290 წლამდე. იხილეთ აგრეთვე: მამლუქების დინასტია ერაყში
გარეტ ჰედლანდი

გარეტ ჰედლანდი (ინგლ. Garrett Hedlund; დ. 3 სექტემბერი, 1984) — ამერიკელი მსახიობი, მოდელი და მომღერალი. შეგიძლიათ იხილოთ მედიაფაილები თემაზე „გარეტ ჰედლანდი“ ვიკისაწყობში. გარეტ ჰედლანდი კინოფილმების ინტერნეტ-მონაცემთა ბაზაში გარეტ ჰედლანდი TCM-ის კინოფილმების მონაცემთა ბაზაში გარეტ ჰედლანდი — AllMovie
კერი მალიგანი

კერი მალიგანი (ინგლ. Carey Mulligan; დ. 28 მაისი, 1985, ვესტმინსტერი) — ინგლისელი მსახიობი. მიღებული აქვს BAFTA-ს ჯილდო. შეგიძლიათ იხილოთ მედიაფაილები თემაზე „კერი მალიგანი“ ვიკისაწყობში. კერი მალიგანი კინოფილმების ინტერნეტ-მონაცემთა ბაზაში
ევროპის საფეხბურთო ჩემპიონატი 1996: ფინალი

ევროპის საფეხბურთო ჩემპიონატი 1996: ფინალი — ევროპის 1996 წლის საფეხბურთო ჩემპიონატის დასკვნითი მატჩი, რომელმაც ტურნირის გამარჯვებული გამოავლინა. მატჩი გაიმართა 1996 წლის 30 ივნისს უემბლიზე, ლონდონში. ეს იყო პირველი მატჩი ფეხბურთის ისტორიაში, რომელშიც გავიდა ოქროს გოლი. ფინალში ერთმანეთს შეხვდენენ გერმანიისა და ჩეხეთის რესპუბლიკის ნაკრები გუნდები. შეცვლაზე შესული ოლივერ ბირჰოფის დუბლით გერმანიამ რიგით მესამე ტიტული მოიგო. ჩეხეთისთვის ეს იყო პირველი ევროპის ჩემპიონატი ჩეხოსლოვაკიის დაშლის შემდეგ. ორივე ნაკრები მოხვდა C ჯგუფში, სადაც მათი პირველი შეხვედრა გერმანიის გამარჯვებით, ანგარიშით 2-0 დასრულდა. გერმანიამ ფინალამდე ტურნირიდან გააგდო მასპინძელი ინგლისის ნაკრები, რომელიც ნახევარფინალში პენალტების სერიაში დაამარცხა. შტეფან კუნცს პირველ ტაიმში ორი საგოლე მომენტი ჰქონდა, მაგრამ ვერ გამოიყენა. მეორე ტაიმში საჯარიმოში კარელ პობორსკის წაქცევის გამო დანიშნული თერთმეტმეტრიანი დარტყმის შემდეგ ჩეხები დაწინაურდნენ. ანგარიში შეცვლაზე შესულმა ოლივერ ბირჰოფმა კრისტიან ციგეს ჩაწოდების შემდეგ, თავური დარტყმით გაათანაბრა. დამატებით დროში კვლავ ბირჰოფმა გაიტანა და ოქროს გოლით გერმანიის ნაკრებს მესამე წოდება მოუტანა. Bierhoff hero of Germany's EURO '96 win ფინალის ვიდეო-მიმოხილვა უეფა-ს საიტზე (en icon)
ბრიუგეში

ბრიუგეში (ინგლ. In Bruges) — 2008 წლის ბრიტანული შავი კომედია. რეჟისორი და სცენარის ავტორია მარტინ მაკდონაჰი. მას ფილმის გადაღების იდეა დაებადა ბრიუგეში მოგზაურობის და ამბივალენტური შთაბეჭდილებების შემდეგ, რაც მან ფილმის ორ პერსონაჟის ბრიუგეს მიმართ განსხვავებულ დამოკიდებულებებში ასახა. კოლინ ფარელმა მოიპოვა ოქროს გლობუსის ჯილდო საუკეთესო მსახიობი კაცისთვის მიუზიკლსა ან კომედიაში. ყურადღება!  ქვემოთ მოყვანილია სიუჟეტის და/ან დასასრულის დეტალები. რეი და კენი დაქირავებული მვკლელები არიან. რეი ლონდონში დავალებას კარგად ვერ შეასრულებს. ბოროტი შეფი გერი ორთავეს დბრიუგეში გაგზავნის. ბელგიის დედაქალაქში კენი ტურისტივითაა, რეი კი ვერ ერთობა, სანამ ბელგიელ მომხიბვლელ გოგოს არ გაიცნობს. ამასობაში კი გერი კენს ჩუმად რეის მოკვლას დაავალებს. ოფიციალური საიტი „In Bruges“ — კინოფილმების ინტერნეტ-მონაცემთა ბაზა (ინგლისური) „In Bruges“ — Allmovie-ზე „In Bruges“ — Rotten Tomatoes „In Bruges“ — Metacritic-ზე „In Bruges“ — Box Office Mojo-ზე
ეგვიპტის მეორე დინასტია

ეგვიპტის მეორე დინასტია (ან დინასტია I; ძვ.წ. 2890 – ძვ.წ. 2686) — ძველი ეგვიპტის მმართველთა დინასტია, რომელიც არქაული პერიოდის ორი დინასტიიდან ერთ-ერთია. მათი მმართველობის დროს მთავრობა ცენტრალიზებული იყო ქალაქ თინისიში. ეგვიპტის მეორე დინასტიის მმართველობა ძველი ეგვიპტის ისტორიის ყველა ბუნდოვან პერიოდში შედის. მათი მეფობა დაიწყო ძვ.წ. 2890 წელს, ფარაონ ჰოტეპსეჰემუისთან ამ დინასტიის პირველ წარმომადგენელთან ერთად და დასრულდა ძვ.წ. 2686 წელს, დინასტიის უკანასკნელი ფარაონი იყო ხასეხემუი. Narmer.pl — IInd Dynasty
სტივენ დალდრი

სტივენ დალდრი (ინგლ. Stephen Daldry დ. 2 მაისი, 1960, დორსეტი) — ინგლისელი თეატრისა და კინოს რეჟისორი და პროდიუსერი. მის მიერ გადაღებულ ყველა ფილმს მიღებული აქვს ოსკარის ნომინაცია საუკეთესო ფილმის ან/და საუკეთესო რეჟისორის კატეგორიებზე. 1998 - რვა (Eight) 2000 - ბილი ელიოტი (Billy Elliot) 2002 - საათები (The Hours) 2008 - მკითხველი (The Reader) 2011 - საშინლად ხმამაღლა და წარმოუდგენლად ახლოს (Extremely Loud and Incredibly Close) 2014 - ნაგავი (Trash) შეგიძლიათ იხილოთ მედიაფაილები თემაზე „სტივენ დალდრი“ ვიკისაწყობში. სტივენ დალდრი კინოფილმების ინტერნეტ-მონაცემთა ბაზაში
დეივიდ ჰეირი (დრამატურგი)

სერ დეივიდ ჰეირი (ინგლ. Sir David Hare; დ. 5 ივნისი, 1947, ჰასტინგსი) — ინგლისელი დრამატურგი და სცენარისტი. მიღებული აქვს ოსკარის ორი ნომინაცია ფილმებისთვის „საათები“ (2002) და „მკითხველი“ (2008). გადაღებული აქვს ორი ფილმი. დევიდ ჰეირი კინოფილმების ინტერნეტ-მონაცემთა ბაზაში ↑ SNAC — 2010. <a href="https://wikidata.org/wiki/Track:Q29861311"></a> ↑ ბროდვეის ინტერნეტ მონაცემთა ბაზა — 2000. <a href="https://wikidata.org/wiki/Track:Q31964"></a> ↑ Encyclopædia Britannica <a href="https://wikidata.org/wiki/Track:Q5375741"></a> ↑ filmportal.de — 2005. <a href="https://wikidata.org/wiki/Track:Q15706812"></a> ↑ ბროკჰაუზის ენციკლოპედია <a href="https://wikidata.org/wiki/Track:Q237227"></a> ↑ 6.0 6.1 6.2 6.3 Lundy D. R. The Peerage <a href="https://wikidata.org/wiki/Track:Q67129259"></a><a href="https://wikidata.org/wiki/Track:Q21401824"></a> ↑ AlKindi <a href="https://wikidata.org/wiki/Track:Q101207543"></a><a href="https://wikidata.org/wiki/Track:Q104244355"></a> ↑ Babelio — 2007. <a href="https://wikidata.org/wiki/Track:Q2877812"></a> ↑ http://www.buffalolib.org/vufind/Record/1869000/Reviews ↑ http://books.google.com/books/about/The_Judas_Kiss.html?id=vhVZ4dylQQMC ↑ http://books.google.com/books/about/The_Hours.html?id=41-yQgAACAAJ ↑ Union List of Artist Names — 2016. <a href="https://wikidata.org/wiki/Track:Q110250907"></a><a href="https://wikidata.org/wiki/Track:Q2494649"></a> ↑ http://journals.cambridge.org/article_S0040557406000056 ↑ http://journals.cambridge.org/abstract_S0040557406000056 ↑ http://www.abc.net.au/7.30/content/2004/s1218625.htm ↑ http://www.encyclopedia.com/topic/David_Hare.aspx ↑ http://www.nytimes.com/2006/05/26/theater/26didi.html ↑ http://usalastnews.com/rupert-everett-matilda-the-musical-headline-upcoming-mirvish-season-16.html
ენტონი მინგელა

ენტონი მინგელა (ინგლ. Anthony Minghella დ. 6 იანვარი, 1954 — გ. 18 მარტი, 2008) — ინგლისელი რეჟისორი, პროდიუსერი, სცენარისტი და მსახიობი. 2003-2007 წლებში იყო ბრიტანეთის კინოინსტიტუტის მმართველთა საბჭოს თავმჯდომარე. მიღებული აქვს ოსკარისა და BAFTA-ს ჯილდოები. 1990 — სწორად, შეშლილად, ღრმად (Truly, Madly, Deeply) 1996 — ინგლისელი პაციენტი (The English Patient) 1999 — ნიჭიერი მისტერ რიპლი (The Talented Mr. Ripley) 2003 — ცივი მთა (Cold Mountain) 2008 — მკითხველი (The Reader) პროდიუსერი ენტონი მინგელა კინოფილმების ინტერნეტ-მონაცემთა ბაზაში
ცეტინიე

ცეტინიე (მონტენ. Цетиње, Cetinje) — მონტენეგროს ისტორიული და კულტურული ცენტრი. მონტენეგროს კონსტიტუციის თანახმად ცეტინიე ქვეყნის დედაქალაქია პოდგორიცასთან ერთად. მასში განთავსებულია რესპუბლიკის პრეზიდენტის და მონტენეგროს კულტურის სამინისტროს ოფიციალური რეზიდენცია. ქალაქში განთავსებულია მონტენეგროს ეროვნული მუზეუმი, თეატრი და მონტენეგროს უნივერსიტეტის სამი ფაკულტეტი. XVIII-XX საუკუნეების დასაწყისის თეთრი ქვის ნაგებობები, სამთავრო და სამეფო სასახლეები. როგორც დასახლება ცნობილია 1440-იანი წლებიდან. ცეტინიეს მონასტერი, რომელიც დააარსა ივან ჩერნოევიჩმა 1484 წელს, გახდა მონტენეგროს მიტროპოლიტის მმართველების რეზიდენცია და შემდეგ მონტენეგრო-ლიტოვიის მიტროპოლიის საყდარი, თურქი დამპყრობლების წინააღმდეგ მონტენეგროს წინააღმდეგობის ერთ-ერთი ცენტრი. 1878-1918 წლებში დამოუკიდებელი მონტენეგროს დედაქალაქია. 1929 წლიდან 1941 წლამდე იუგოსლავიის სამეფოს ზეტა-ბანოვინას ოლქის ადმინისტრაციული ცენტრი. 2003 წლის აღწერის მონაცემებით, ცეტინიეს მუნიციპალიტეტში ცხოვრობდა 18 482 ადამიანი, აქედან ქალაქ ცეტინიეში — 15 137. მუნიციპალიტეტის მოსახლეობის რაოდენობა: 1981 წლის მარტი — 14 088 1991 წლის მარტი — 15 946 2003 წლის ნოემბერი — 18 482 ბოლო აღწერით, მოსახლეობის 90%–ზე მეტი მონტენეგროელია, ხოლო დაახლოებით 5 % — სერბი. ცეტინიეში არის მონტენეგრო–ზღვისპირეთის მიტროპოლიტის რეზიდენზია. ასევე აქ ფუნქციონირებს სასულიერო აკადემია. არაერთ მართლმადიდებლურ ტაძარს შორის ცეტინიეში მდებარეობს წმ. ანტონ პადუელის კათოლიკური ეკლესია. ვიკისაწყობში არის გვერდი თემაზე: ცეტინიე Official site (მონტენეგრული) (ინგლისური) Official tourism site (მონტენეგრული) (ინგლისური) Cetinje - Moj grad დაარქივებული 2020-08-22 საიტზე Wayback Machine. (მონტენეგრული) Visit-Montenegro.com დაარქივებული 2015-04-18 საიტზე Wayback Machine. Photo-Montenegro.com დაარქივებული 2006-09-08 საიტზე Wayback Machine. Cetinje Attractions FK Lovćen Cetinje - The oldest Football Club in Montenegro დაარქივებული 2020-08-04 საიტზე Wayback Machine. http://www.gomontenegro.co.uk/#/cetinje/4570284095 დაარქივებული 2012-10-04 საიტზე Wayback Machine. Cetinje at funiq.eu დაარქივებული 2014-05-15 საიტზე Wayback Machine.
დონა ჯილიოტი

დონა ჯილიოტი (ინგლ. Donna Gigliotti; დ. 1955) — ამერიკელი კინოპროდიუსერი. კარიერა დაიწყო როგორც მარტინ სკორსეზეს ასისტენტმა ფილმში „ცოფიანი ხარი“. დონა ჯილიოტი კინოფილმების ინტერნეტ-მონაცემთა ბაზაში
მუსტაფა III

მუსტაფა III (ოსმ. مصطفى ثالث‎ — Mustafâ-i sâlis , თურქ. Üçüncü Mustafa) ( დ. 28 იანვარი 1717 — გ. 21 იანვარი 1774) — ოსმალეთის იმპერიის სულთანი 1757-1774 წლებში. სულთან აჰმედ III-ის შვილი. ტახტის მემკვიდრე მისი ძმა აბდულჰამიდ I იყო. მუსტაფა III ტახტზე ასვლამდე 27 წლის მანძილზე იზოლირებული იყო თოფქაფის სასახლეში. მისი მმართველობის წლები გამოირჩეოდა ოსმალთათვის წარუმატებელი რუსეთ-ოსმალეთის ომით. ასევე აღსანიშნავია ის ფაქტიც, რომ 1757 წლის დეკემბერში, ხრესილის ბრძოლაში ქართველებმა, სოლომონ l-ის მეთაურობით სასტიკად დაამარცხეს ოსმალები და განდევნეს იმერეთიდან. ხოლო 1768 წელს, საბოლოოდ შეუწყვიტეს მათ ხარკი. მუსტაფა იყო ენერგიული და წინდახედული პოლიტიკოსი. მას სურდა არმიისა და სახელმწიფო აპარატის განახლება, რათა შეემცირებინა სხვაობა ოსმალეთის იმპერიის და ევროპის ძლიერ სახელმწიფოებს (მათ შორის რუსეთს) შორის. ამის მიუხედავად მის მმართველობაში გაგრძელდა იმპერიის შესუსტება, რომელიც ასი წლის წინ იყო დაწყებული. მოდერნიზების მცდელობა არ იყო საკმარისი იმისათვის, რომ შეეჩერებინათ ეს ვარდნა. ნებისმიერი რეფორმა თუ გეგმა , შეეცვალათ ადმინისტრაციული სტატუს-კვო იწვევდა კონსერვატულად განწყობილი იანიჩარების და იმამთა დიდ წინააღმდეგობას. მუსტაფა III იძულებული გახდა მხარი დაეჭირა დასავლელი მრჩეველებისთვის, რათა არმიაში გაეტარებინა ფეხოსანთა და არტილერისტთა ნაწილების რეფორმა. ამის პარალელურად სულთნმა ბრძაენბა გასცა დაეარსებინათ მათემატიკის, ზღვაოსნობის და მეცნიერების აკადემია. მუსტაფა უფრთხოდა ომს, რადგან კარგად ჰქონდა გააზრებული თავისი სამხედრო ძალების სისუსტე. თუმცა რუსეთის კომპანიამ პოლონეთში და ასევე საფრანგეთის დიპლომატიურმა გავლენამ მუსტაფა იძულებული გახადა გამოეცხადებინა რუსეთისთვის ომი, რომელშიც სასტიკად დამარცხდა. მუსტაფა III-ს ჰყავდა ორი ვაჟი — სელიმ III და მეჰმედი და ხუთი ქალიშვილი. 1774 წელს, მისი გარდაცვალების შემდეგ, ოსმალეთის საიმპერატორო ტახტზე ავიდა მისი ძმა, აბდულჰამიდ I. ოსმალეთის სულთნების სია A more detailed profile of Mustafa III დაარქივებული 2012-11-28 საიტზე Wayback Machine.
ებრალიძე

ვიკისაწყობში არის გვერდი თემაზე: ებრალიძე საკუთარი სახელი ებრალიძე შეიძლება აღნიშნავდეს ერთ-ერთ შემდეგ პიროვნებათაგანს: ავთანდილ ებრალიძე — ქართველი ფეხბურთელი ალექსანდრე ებრალიძე — ქართული წარმომავლობის რუსი ბიზნესმენი ამირან ებრალიძე — ქართველი ესტრადის მომღერალი არჩილ ებრალიძე — ქართველი მოჭადრაკე არჩილ ებრალიძე — ქართველი ისტორიკოსი ზორბეგ ებრალიძე — ქართველი ფეხბურთელი მირიან ებრალიძე — ქართველი ინჟინერი რევაზ ებრალიძე — ქართველი დრამატურგი, კინოსცენარისტი სოსო ებრალიძე — ქართველი ესტრადის მომღერალი ჯუმბერ ებრალიძე — ქართველი რეჟისორი, სცენარისტი